ΓΡΑΠΤΗ ΕΡΩΤΗΣΗ E-1011/00

υποβολή: Cristiana Muscardini (UEN) προς την Επιτροπή

(31 Μαρτίου 2000)

Θέμα: Πειρατές του κυβερνοχώρου και ασφάλεια

Τις τελευταίες εβδομάδες, ο Τύπος όλου του κόσμου δημοσίευσε ειδήσεις παρανόμων πράξεων στις οποίες προέβησαν πειρατές του κυβερνοχώρου με την παραβίαση αμερικανικών σελίδων από το Διαδίκτυο με σκοπό την εκμετάλλευση απόρρητων δεδομένων και κωδικών και την παρεμπόδιση της χρήσεως του δικτύου. Στην Ευρώπη συνέβησαν επίσης ανάλογα περιστατικά.

Λαμβάνονταςπόψη τον κίνδυνο να λάβουν περαιτέρω έκταση αυτά τα περιστατικά τα οποία συνιστούν πραγματικές απόπειρες κατά του δικαίου του ιδιωτικού χώρου και του απορρήτου, προτίθεται η Επιτροπή να γνωστοποιήσει:

- Εάν έχει προβλέψει πρωτοβουλίες για την πρόληψη αυτής της μορφής πειρατείας;

- Εάν έχει θεσπίσει μορφές συνεργασίας σε παγκόσμια κλίμακα για τη μελέτη σχεδίων με στόχο την εξουδετέρωση αυτών των εγκληματικών παραβιάσεων;

- Ποιες προτάσεις προτίθεται να εισαγάγει για τη βελτίωση της ασφάλειας των ευρωπαϊκών επιχειρήσεων και των πολιτών της Κοινότητας που χρησιμοποιούν το Ιντερνέτ;

- Εάν θεωρεί ότι είναι σκόπιμο να χορηγήσει κονδύλια για την ένταξη του ζητήματος αυτού στα ερευνητικά προγράμματα;

Απάντηση του κου Liikanen εξ ονόματος της Επιτροπής

(22 Μαΐου 2000)

Μία από τις μεγαλύτερες προκλήσεις της κοινωνίας των πληροφοριών και μία από τις προϋποθέσεις επιτυχίας του ηλεκτρονικού εμπορίου είναι να εξασφαλισθεί η εμπιστοσύνη των χρηστών προς τα δίκτυα επικοινωνίας των πληροφοριών.

Οι οδηγίες 95/46/ΕΚ του Κοινοβουλίου και του Συμβουλίου της 24ης Οκτωβρίου 1995 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών(1) και 97/66/ΕΚ του Κοινοβουλίου και του Συμβουλίου της 15ης Δεκεμβρίου 1997 περί επεξεργασίας των δεδομένων προσωπικού χαρακτήρα και προστασίας της ιδιωτικής ζωής στον τηλεπικοινωνιακό τομέα(2), προβλέπουν την εφαρμογή κατάλληλων μέτρων ασφαλείας για την προστασία των δεδομένων προσωπικού χαρακτήρα, ιδίως έναντι της τυχαίας ή αθέμιτης καταστροφής, της αλλοίωσης ή ακόμη της πρόσβασης άνευ αδείας εκ μέρους τωνπευθύνων επεξεργασίας δεδομένων προσωπικού χαρακτήρα. Εναπόκειται στα κράτη μέλη να λάβουν τα μέτρα για την εφαρμογή και να επιβάλουν τις δέουσες κυρώσεις σε περίπτωση παραβίασης. Η Επιτροπή, επικουρούμενη από την ομάδα εμπειρογνωμόνων που συνεστήθη βάσει του άρθρου 29 της οδηγίας 95/46/ΕΚ, μεριμνά για την ορθή εφαρμογή των μέτρων αυτών και μάλιστα ανέλαβε να επαληθεύσει την ορθή μεταφορά στο εθνικό δίκαιο της οδηγίας 97/66/ΕΚ στο πλαίσιο της Επανεξέτασης κατά το 1999 του κανονιστικού πλαισίου των ανακοινώσεων. Η Επιτροπή προτίθεται να διασαφηνίσει και να ενημερώσει την εν λόγω οδηγία, ώστε να ληφθείπόψη η τεχνολογική πρόοδος.

Το Ευρωπαϊκό Συμβούλιο του Τάμπερεπογράμμισε τη δέσμευσή του να ενισχύσει τον αγώνα κατά των διασυνοριακών εγκληματικών δραστηριοτήτων και να εφαρμόσει τα μέσα πρόληψης και συνεργασίας. Σε διεθνές επίπεδο, η Επιτροπή διασφαλίζει τη συνέχιση των προσπαθειών που έχουν αναληφθεί από τους διάφορους διεθνείς καιπερεθνικούς οργανισμούς για τον αγώνα αυτόν. Ιδιαίτερα, στους κόλπους του Συμβουλίου της Ευρώπης, η επιτροπή των εμπειρογνωμόνων για την εγκληματικότητα στον κυβερνοχώρο, επεξεργάζεται σύμβαση για την κυβερνο-εγκληματικότητα" οι Ηνωμένες Πολιτείες, ο Καναδάς, η Νότιος Αφρική και η Ιαπωνία συμμετέχουν στις εργασίες αυτές. Εξάλλου, οιπουργοί Δικαιοσύνης και Εσωτερικών της ομάδας των οκτώ περισσότερο εκβιομηχανισμένων χωρών (G8) ενέκριναν πρόγραμμα δράσης για την καταπολέμηση της χρήσης του Διαδικτύου, καθώς και άλλων νέων τεχνολογιών, με στόχο τη διάπραξη αδικημάτων. Στο πλαίσιο αυτό, δημιουργήθηκε δίκτυο σημείων επαφής που παραμένει ενεργό καθημερινά και επί 24ώρου βάσεως.

Επιπλέον, η Επιτροπή έχει αρχίσει διαβουλεύσεις με τα κράτη μέλη, τους αρμόδιους για την εφαρμογή της νομοθεσίας οργανισμούς, τη βιομηχανία και τις αρμόδιες για την προστασία των δεδομένων προσωπικού χαρακτήρα αρχές, ώστε να προσδιορίσει τα μέτρα που θα πρέπει να προτείνει στον εν λόγω τομέα, σε ευρωπαϊκό επίπεδο. Επ’ αυτού προβλέπεται, τον Ιούλιο 2000, ανακοίνωση της Επιτροπής προς το Κοινοβούλιο και το Συμβούλιο.

Όσον αφορά την κερδοσκοπική ή καταχρηστική καταχώριση ονομάτων τομέα Διαδικτύου (κυβερνοκατάληψη), η Επιτροπή δήλωσε στην ανακοίνωσή της Η οργάνωση και διαχείριση του Διαδικτύου Ζητήματα διεθνούς και ευρωπαϊκής πολιτικής 1998 2000(3) ότι προτίθεται να προτείνει κώδικα διαγωγής ή άλλο κατάλληλο μέσο που θα περιόριζε την έκταση των καταχρήσεων που γίνονται αυτή τη στιγμή στον εν λόγω τομέα. Επιπροσθέτως, κατά τη διατύπωση της πολιτικής που πρέπει να διέπει την καταχώριση για τον προτεινόμενο τομέα ανωτάτου επιπέδου . EU, η Επιτροπή θα λάβει τα μέτρα ώστε οι δυνατότητες για καταχρήσεις στονπόψη τομέα να είναι ελάχιστες.

Όσον αφορά την έρευνα, το πρόγραμμα Τεχνολογίες της κοινωνίας των πληροφοριών στηρίζει έργα έρευνας και ανάπτυξης που σχετίζονται με τις τεχνολογίες και τιςποδομές ασφάλειας και εμπιστοσύνης. Ιδιαίτερα, το πρόγραμμα εργασίας του έτους 2000 περιλαμβάνει δράση, ως μέρος της βασικής δράσης II, που προβλέπει την ενθάρρυνση των τεχνολογιών οι οποίες αποσκοπούν στην ενίσχυση της ασφάλειας, κυρίως εκείνων που επιτρέπουν την πρόληψη και την καταπολέμηση των καταχρήσεων που λαμβάνουν χώρα μέσωποδομών, ιδίως των δολίων και εγκληματικών δραστηριοτήτων, καθώς και των τεχνολογιών που αποσκοπούν στην ενίσχυση του ελέγχου τον οποίο ασκούν οι χρήστες επί των δεδομένων προσωπικού χαρακτήρα που τους αφορούν. Οι εν λόγω δράσεις ενισχύουν τα εν εξελίξει έργα καθως και τα αποτελέσματα τα οποία έχουν ήδη επιτευχθεί στο πλαίσιο ερευνητικών έργων που χρηματοδοτούνται από προηγούμενα προγράμματα όπως Esprit, ETS, Infosec, ACTS ή Telematics.

(1) ΕΕ L 281 της 23.11.1995.

(2) ΕΕ L 24 της 30.1.1998.

(3) COM(2000)202 τελικό.